Freddy Krueger

**Freddy KRUEGER** estas antagonisto kaj la ĉeffiguro de la *A Nightmare on Elm Street* filma serio kaj unue aperas en la samnoma filmo de 1984 reĝisorita de Wes Craven. Li estas seria murdisto kaj venĝema demono kiu uzas ganton de raziloj por mortigi siajn viktimojn en iliaj sonĝoj. kaŭzante iliajn mortojn ankaŭ en la reala mondo. 

En la sonĝmondo, li estas potenca forto kaj tute nevundebla. Sed kiam li estas tirita en la realan mondon, li havas normalajn homajn vundeblecojn. Krueger estis inventita fare de Wes Craven kaj estis ludita fare de Robert Englund en la unuaj filmoj. Tamen, en refilmigo (2010) kiel Freddy Krueger estis rolita fare de Jackie Earle Haley. En 2011, Freddy Krueger prezentiĝis kiel rolulo en la videoludo *Mortal Kombat*.

Ekde lia unua apero en 1984 en *Nightmare - Murderous Dreams,* li estis unu el la plej famaj roluloj en la horora ĝenro. La Usona Kininstituto nomis Freddy Kruger la 40-a plej bona fiulo en filmhistorio . 

## Vivo 
Frederick Charles Krueger naskiĝis en 1942, kiel rezulto de la seksperforto travivita de lia monaĥina patrino, Amanda Krueger, ĉe la manoj de ĉirkaŭ cent malliberuloj, kiuj brutale seksperfortis ŝin en la institucio kie ŝi laboris, dum ŝi estis enfermita tie dum Kristnasko. La venontan tagon, Amanda estis trovita graveda kaj vundita. Post la okazaĵo, la institucio estis fermita kaj renomita. Plurajn monatojn poste, Amanda naskis Freddy. Post la naskiĝo, Freddy estis prirezignita por adopto, kaj metita kun Mr. Underwood, alkoholulo kiu fizike kaj vorte fitraktis lin kiam li estis ebria. De la tago kiam li estis naskita ĝis 1960 Freddy komencis montri psikopatian konduton, mortigante malgrandajn bestojn kaj mortigante sian adoptpatron. Post tiuj okazaĵoj, Freddy geedziĝis kun virino nomita Loretta, kaj vivis kun ŝi en sia infanaĝa hejmo ĉe strato Elm (Ulmo). En 1961, lia ununura filino naskiĝis - Catherine Kruger.

## Lia morto kaj kiel li fariĝis sonĝmurdisto 
De la tago kiam lia filino estis naskita ĝis 1965 Freddy komencis mortigi la infanojn de Elm Street, kaj kaŝi iliajn kadavrojn en la elektrocentralo kie li laboris. En 1966, pruvoj estis trovitaj indikante la implikiĝon de Kruger en la murdoj, interalie - la cindro de la korpoj aŭ la personaj havaĵoj de la infanoj, kaj li estis arestita. En 1968, du jarojn post lia aresto, Freddy estis liberigita de malliberejo ĉar la serĉordono por lia hejmo ne estis laŭĝuste subskribita. La gepatroj de la junaj viktimoj ne estas feliĉaj kun la situacio kaj prenas la leĝon en siajn proprajn manojn, kiam ili postkuras Freddy al la centralo, kie ili bruligas lin vivanta.

Post lia morto, Freddy ricevas supernaturajn potencojn, de la sonĝdemonoj, kiuj permesas al li eniri la sonĝojn de Elm Street-infanoj kaj murdi ilin en ilia dormo. Lia bildigo, kiel ĝi aperas en la sonĝoj de la infanoj, estas tute cikatra de la kremaciaj brulvundoj en kiuj li estis mortigita.

## Familio 
* Patrino - Amanda Kruger (murdita fare de Freddy ŝirante ŝian koron el ŝia brusto)
* Edzino - Loretta Kruger (mortsufokita fare de Freddy)
* Filino - Katherine Kruger (vivanta)

## Referencoj 
## Eksteraj ligiloj 
Kategorio:Fikciaj monstroj
Kategorio:Fikciaj amasmurdistoj
Kategorio:Fikciaj demonoj kaj diabloj
Kategorio:Fikciaj orfoj
Kategorio:Fikciaj germanoj
Kategorio:Videoludaj roluloj
Kategorio:Bildstriaj fikciuloj
Kategorio:Filmaj roluloj